Vražegrmci
Vražegrmci su bili ogranak plemena Bjelopavlića u historijskoj oblasti Brda, na tlu današnje Crne Gore. Kao pleme ih spominje patrijarh srpski Maksim Skopljanac u pismu od 5.10.1667. u kojem potvrđuje zemlje koje je sveti Vasilije Ostroški kupio za manastir Ostrog. Staru Crnu Goru i Brda je dijelila rijeka Zeta i karavanski put Skadar - Spuž - Nikšić - Foča. Turci su to buntovno pleme, koje bi ih često napadalo, zvali Vražji grmen i tako su se prozvali Vražegrmci. Pleme se nalazilo na lijevoj obali rijeke Zete, a Lazar Tomanović je 1884. godine zapisao da seljani tog pemena imaju u govoru čisti hercegovački akcent. Tomanović je 1884. godine u manastiru Ostrogu čitao originalno pismo iz 1667. godine i pripisuje ga patrijarhu Gavrilu. Patrijarh u pismu zaklinje vražegrmačkog kneza da poštuje svojinu neke zemlje koju je sveti Vasilije kupio za manastir Ostrog, posvećen Vavedenju.